## Pravilnik o utvrđivanju cijena naftnih derivata

### NN 59/2005 (9.5.2005.), Pravilnik o utvrđivanju cijena naftnih derivata

# MINISTARSTVO GOSPODARSTVA, RADA I PODUZETNIŠTVA

**1138**

Na temelju članka 7. stavka 2. Zakona o tržištu
nafte i naftnih derivata (»Narodne novine«, broj 68/01), ministar gospodarstva,
rada i poduzetništva donosi

## PRAVILNIK

### O UTVRĐIVANJU CIJENA NAFTNIH DERIVATA

Članak 1.

Ovim Pravilnikom utvrđuje se najviša razina
cijena naftnih derivata za pravne i fizičke osobe (u daljnjem tekstu: osobe)
koje se bave proizvodnjom i trgovinom naftnih derivata.

Članak 2.

Ovaj Pravilnik odnosi se na sljedeće proizvode:

– motorni benzin s olovom SUPER 98,

– bezolovni motorni benzin EUROSUPER 95 NS sa
sadržajem sumpora do 50 ppm,

– bezolovni motorni benzin EUROSUPER 95 sa
sadržajem sumpora do 150 ppm,

– bezolovni motorni benzin SUPER 95 sa sadržajem
sumpora više od 150 ppm,

– bezolovni motorni benzin SUPER PLUS 98,

– dizelsko gorivo EURODIZEL NS sa sadržajem
sumpora do 50 ppm

– dizelsko gorivo EURODIZEL sa sadržajem sumpora
do 350 ppm

– dizelsko gorivo DIZEL sa sadržajem sumpora
više od 350 ppm,

– loživo ulje ekstra lako, LU EL.

Članak 3.

Prodajna cijena proizvoda iz članka 2. ovoga
Pravilnika sastoji se od:

– osnove za obračun prodajnih cijena,

– ovisnih troškova kod proizvoda čija se
prodajna cijena utvrđuje na paritetu fco benzinska
postaja,

– troškova prometa na veliko i malo (marža – M).

Članak 4.

Osnova za obračun prodajne cijene izražene u
kn/t formira se po formuli:

                        OB
= X1 × X2 + X3 + X4 + X5

OB = osnova za obračun

X1 = prosječna srednja
cijena naftnih derivata – prosjek objav­ljenih kotacija u »Platt’s European Marketscan«, na paritetu
CIF Mediteran Basis Genova/Lavera, u obračunskom razdoblju (dan iza prethodnog
obračuna do dana novog obračuna)

X2 = prosječni prodajni
tečaj za devize u kn/USD – Hrvatska narodna banka Zagreb (HNB) u obračunskom
razdoblju (dan iza prethodnog obračuna do dana novog obračuna). Iznimno u
slučaju naglih promjena tečaja (± 4%) umjesto prosječnog tečaja primijenit će
se tečaj na dan obračuna

X3 = iznos carine u kn/t
prema propisanoj carinskoj stopi na uvoznu cijenu pojedinog derivata

X4 = iznos na ime troškova
primarnog skladištenja i manipulacije koji iznosi  68,17 kn/t za motorne benzine, odnosno 56,00
kn/t za dizelska goriva i lož ulje. Iznos X4 mijenja
se pri  povećaju/sniženju cijena na malo
većem od ± 4% (indeks cijena na malo Državnog zavoda za statistiku), tako što
će se troškovi primarnog skladištenja i manipulacije korigirati za postotak
promjene cijena na malo umanjen za 20%.

X5 = iznos na ime
priznavanja troškova nabave (trošak kapitala) i trošak skladištenja obveznih
zaliha nafte i naftnih derivata koji iznosi 79,60 kn/t za motorne benzine,
dizelska goriva i lož ulje. Iznos X5 određuje
nadležno ministarstvo.

Članak 5.

Pod prosječnom cijenom naftnih derivata (X1) koriste se prosječne srednje kotacije cargoes FOB Med – Basis Italy i cargoes CIF Med – Basis Genova/Lavera
cijene iz Platt’s European Marketscana i to za:

– motorni benzin s
olovom SUPER 98                          Premium
Unl 50 ppm CIF

                                                                                                   Med
– 2 USD/t

– bezolovni motorni benzin                                           Premium
Unl 50 ppm CIF

EUROSUPER 95 NS                                                                                  Med

– bezolovni motorni benzin                                           Premium
Unl 50 ppm CIF

EUROSUPER 95
Med – 8 USD/t

– bezolovni motorni
benzin                                           Premium
Unl 50 ppm CIF

SUPER 95                                                                                Med
– 16 USD/t

– bezolovni motorni
benzin                                           Premium
Unl 50 ppm CIF

SUPER PLUS 98                                                      Med
+ 12 USD/t (odnosno

                                                                                   razlika
između cijene BMB

                                                                                        98 i BMB 95 na NWE

                                                                                  BARGES
FOB Rotterdam

                                                                                          umanjena
za 8 USD/t)

– dizelsko gorivo
EURODIZEL NS                                  Gasoil EN590 50 ppm

                                                                                                  ULSD
CIF Med

– dizelsko gorivo
EURODIZEL                                     0.98
× Gasoil EN590 50

ppm                                                                                           ULSD
CIF Med

– dizelsko gorivo DIZEL                                                       Gasoil 0.2 CIF Med

– loživo ulje ekstra
lako, LU EL                                           Gasoil 0.2 CIF Med.

Članak 6.

Visina ovisnih troškova i troškova prometa
utvrđuje se na sljedeći način:

– ovisni troškovi iz članka 3. podstavka 2.
ovoga Pravilnika (troškovi magistralnog prijevoza i manipulacije, troškovi
prometa na veliko i malo – marža) utvrđuju se za motorne benzine i dizelska
goriva kod prodaje preko benzinskih postaja u apsolutnom iznosuM
= 0,60 kn/l, a za lož ulje ekstra lako LU EL kod prodaje sa skladišta i s
prijevozom do potrošača u apsolutnom iznosu do M = 0,40 kn/l.

Ovisni troškovi prometa mijenjaju se pri
povećanju/sniženju iznad ± 4% cijena na malo (indeks cijena na malo Državnog
zavoda za statistiku), tako što će se promjena troškova izvršiti za postotak
promjene cijena na malo.

Članak 7.

Prodajne cijene naftnih derivata na veliko i
malo iz članka 4. ovoga Pravilnika formiraju se tako, da se osnova za obračun
prodajnih cijena iz članka 4. ovoga Pravilnika preračunata u litre, uveća za
dodatke iz članka 6., a prema sljedećoj formuli:

![](dodatni/355774.gif)

PC = prodajna cijena

/span>ss=MsoPlainText style='text-align:justify'>OB = osnova za obračun

ρ = gustoća derivata (za MB 98 0,755 kg/l, za BMB 95 0,772
kg/l, za BMB 98 0,772 kg/l, za dizelska goriva EURODIZEL i DIZEL i loživo ulje
ekstra lako LU EL 0,845 kg/l)

M = marža kn/l.

Članak 8.

Pri izračunu cijena koristi se sljedeći broj
decimalnih mjesta i zaokruživanje:

– prosječni prodajni tečaj Hrvatske narodne
bane: zaokruživanje na 6 decimalnih mjesta

– prosječna srednja cijena naftnih derivata u
USD/t i kn/t: zaokruživanje na 3 decimalna mjesta

– iznos carine: zaokruživanje na 3 decimalna
mjesta

– osnova za obračun: zaokruživanje na 2
decimalna mjesta

– prodajna cijena bez trošarina i poreza:
zaokruživanje na 3 decimalna mjesta

– maloprodajna cijena: zaokruživanje na 2
decimalna mjesta.

Korigirana prodajna cijena bez trošarina i
poreza dobiva se obrnutim izračunom, nakon odbijanja poreza i trošarina od
maloprodajne cijene. Tako korigirana prodajna cijena predstavlja najvišu
prodajnu cijenu koja važi u narednom obračunskom razdoblju.

Članak 9.

Prodajne cijene naftnih derivata mijenjaju se
svakih 14 dana. Dan primjene novih cijena naftnih derivata je utorak u 0,01
sati. Obračun prodajnih cijena naftnih derivata vrši se posljednjeg rad­nog dana koji prethodi danu primjene.

Kada u obračunskom razdoblju dođe do povećanja
ili smanjenja osnove za obračun bilo kojeg naftnog derivata za više od ± 2% u
odnosu na postojeću cijenu, izvršit će se korekcija prodajnih cijena pojedinih
naftnih derivata.

Članak 10.

Osobe iz članka 1. ovoga Pravilnika, osim onih
koje se bave samo trgovinom na malo naftnim derivatima, dužne su nadležnom
ministarstvu prije primjene novih cijena dostaviti sljedeće:

– prosječnu srednju cijenu naftnih derivata
objavljenih u Platt’s European
Marketscan na paritetu CIF/FOB Med – Basis Italy,

– prosječni prodajni tečaj USD za devize kod
Hrvatske narodne banke,

– kompletan obračun s podlogom za promjenu
prodajnih cijena.

Članak 11.

Ako nadležno ministarstvo utvrdi da cijene
proizvoda iz članka 2. ovoga Pravilnika nisu utvrđene prema odredbama ovoga
Pravilnika, cijene se ne mogu primjenjivati.

Članak 12.

Prodajne cijene naftnih derivata koje se primjenjuju
na dan stupanja na snagu ovoga Pravilnika vrijede do prvog obračuna prodajnih
cijena naftnih derivata prema odredbama ovoga Pravilnika.

Prvi obračun prodajnih cijena naftnih derivata
prema odredbama ovoga Pravilnika vršit će se drugog ponedjeljka nakon stupanja
na snagu ovoga Pravilnika.

Članak 13.

Danom stupanja na snagu ovoga Pravilnika
prestaje važiti Pravilnik o utvrđivanju cijena naftnih derivata (»Narodne
novine«, broj 112/03).

Članak 14.

Ovaj Pravilnik stupa na snagu danom objave u
»Narodnim novinama«.

Klasa: 307-01/03-01/19

Urbroj: 526-01-05-06

Zagreb, 27. travnja 2005.

Ministar

gospodarstva, rada i poduzetništva

**Branko Vukelić**, v. r.

Pravilnik, NN 59/2005-1138